<classify> Katika hotuba yake iliyosomwa na Mkuu wa Wilaya ya Kilolo, Selemani Mzee kwenye ufunguzi wa michuano ya michezo shule za sekondari UMISETA hivi karibuni Masenza alisema michezo ikiwekewa mipango mizuri huwa ajira.Ufunguzi wa michezo hiyo ulifanyika katika Manispaa ya Iringa, ambako mashindano hayo yanafanyika.Wakati taifa kwa sasa likikabiliwa na changamoto ya ukosefu wa ajira kwa vijana, ni vizuri tukaelekeza nguvu kuwekeza na kuimarisha sekta ya michezo hapa nchini, alisema Masenza kwenye hotuba hiyo.Alisema ana imani endapo michezo itaimarishwa na kuwekewa mipango mizuri endelevu, vijana wengi watapata ajira kuanzia kwenye klabu za michezo, vyama vya michezo, mawakala wa wachezaji na katika timu mbalimbali za taifa.Vijana watakaofanikiwa kuajiriwa katika vilabu vya mpira na michezo mingine ndani na nje ya Tanzania na kulipwa fedha nzuri wataweza kuanzisha miradi na kuajiri wenzao, hata kama si wanamichezo. Sekta ya michezo ina maeneo mengi ambayo watu mbalimbali wanaweza kufanya kazi na kupata ujira, Masenza alisema.Aliongeza kuwa, kuna ushahidi wa kutosha kwamba vijana wanaofanya kazi ya kucheza mpira wa kulipwa ndani na nje ya nchi wanalipwa fedha zinazowawezesha kuendesha maisha yao, tofauti na waliokaa bila kazi.Kadhalika, alisema kuwa michezo ni afya, hivyo kuwekeza katika sekta hiyo hakuna hasara yoyote.Tunaona kwa mataifa ya Scandinavia kwamba wananchi wamepunguza gharama za matibabu kwa kufanya mazoezi zaidi na kuwa na afya bora. unapokuwa mzima kila wakati hulazimiki kwenda hospitali kila mara kutibiwa na kulipa fedha, alisema.Mashindano ya UMISSETA yanaelezwa kufanyika kitaifa mkoani Mwanza kuanzia Juni 8 hadi 20 ambapo Kanda ya Nyanda za Juu Kusini itawakilishwa na wanamichezo 136 watakaoshiriki michezo mbalimbali.  <topic>: michezo 